Downloaded from YTS.MX
Official YIFY movies site: YTS.MX
Cago'n…
Hòstia!
Deixa'm en pau.
Escolti!
Què coi hi fa, aquí?
Hola?
Si vol la meva història, no l'hi vendré.
Vagi-se'n.
"Vagi-se'n?"
Vol que me'n vagi jo?
Això és casa me…
Això és meu, d'acord?
Vostè se'n va.
Déu meu.
L'heu identificat?
Encara no, però sembla el fill de la Sra. Georgia.
D'acord.
Ha dit res abans de saltar?
Doncs no.
Bé, pel lloc on som…
Què vol dir?
Quan ha arribat?
Fa un parell de dies.
De vacances?
No, m'hi he mudat, de fet. Acabo de comprar la casa.
- Ha comprat aquesta casa? - Sí.
A tu què et passa?
Fot el camp.
Viu aquí sol?
Sí.
- No està casat? - No.
- Fills? - No en tinc, soc només jo.
Li va vendre la casa una mesiti, una agent immobiliària?
Sí, em va aconseguir un bon preu.
- Què? - Senyor…?
John.
Senyor John, soc en Manoli.
Aquesta zona és…
Capità, és en Vangelis.
Ai, no.
Molt bé, aniré en persona a veure la Sra. Georgia després.
Aquesta zona…
Vagi amb el capellà.
Mare meva…
Sí, d'acord!
Aquesta zona és el que anomenaríem… Com dir-ho?
Una zona de suïcidis.
Una què?
La gent ve aquí sovint per llevar-se la vida.
De vegades venen de l'estranger. És com una llegenda local.
Em sorprèn que no ho sabés.
M'està dient que la gent ve aquí i…?
Diversos cops a l'any?
De vegades, diversos cops al mes.
¿I vostès…
deixen que passi i ja està?
- Com vol que ho evitem? - Posi'n una tanca!
Per mantenir-los fora.
- Una tanca? - Sí!
Una tanca per tot el penya-segat?
Aquí té el meu número. Truqui'm si veu algú prop de la vora.
I ja està?
Benvingut a l'illa.
Què?
Tsigara…?
- Cigarrets? - Sí, gràcies.
Els blaus.
O els blancs, tant és.
Ens coneixem?
No ho crec pas.
Per a què és això? Per a la pasta?
Potser…
No.
Aquesta és millor.
Com vulgui.
Agafi aquests també, li donen bon gust.
Genial, però no vull fer res gran, ni un banquet ni…
Té espècies?
Li n'agafaré unes quantes.
Molt bé.
No pot menjar així. Rigani!
Paprika.
No sé com s'usa.
Em podrien enviar la compra a casa?
Algú està malalt?
Com? No, és per a mi.
Vostè està malalt?
Em poden enviar la compra a casa?
Ja ho entenc, no li agradem gaire.
Tingui.
Faci una llista.
D'acord…
Mai he fet jo la compra.
Viu sol?
Sí.
Molt bé, ja li prepararé alguna cosa.
Moltes gràcies.
- Res més? - No.
Esperi, sí.
Un diccionari de grec.
On viu?
A la casa del penya-segat.
Sí, aquella casa.
- Ei! - Malaka!
Melina, estimada! No ho pots fer només aquesta vegada?
Melinaki.
Què?
Només em dius així quan vols alguna cosa.
La Sofia està malalta, pots cobrir el seu torn?
És una broma?
Vinga, vaig curt de personal avui.
Soc cantant, no cambrera.
Melina.
Això és una taverna, no un club, si us plau?
Almenys puc acabar la primera part?
És clar, deixarem només la banda per a la segona.
Ningú s'adonarà que no hi ets.
Perdoni.
Es troba bé?
Hola?
Està borratxo?
És perquè no entrin o perquè no surtin?
Les dues coses.
Bona feina.
Què vols?
Tranquil, he vingut a portar-li la compra.
Ara et dono els diners…
Melina.
Sí.
- Vora la porta ja em va bé. - No pateixi, l'hi deixo a la cuina.
No cal.
No és molèstia, sempre m'he preguntat com seria per dins.
Fa anys que ningú viu aquí, sap? Potser dècades.
No entenc per què…
Crec que l'últim propietari és el que, ja sap, va començar la moda.
Gràcies, tinc feina, adeu.
John Allman… Esperi, vostè és John Allman?
El John Allman? L'estrella del rock?
Mare meva, sembla tan…
Vell.
Anava a dir diferent, però sí, més vell.
Què fa a Xipre?
Em prenc un descans de la meva carrera musical.
A veure, la música no és una carrera, és un estil de vida.
Doncs em prenc un descans a la vida.
Quasi me n'oblido: el diccionari.
No sembles d'aquí.
No tots tenim accent, però soc xipriota de soca-rel.
El millor per aprendre un idioma és tenir un amant que el parli.
Ja… Sembles molt simpàtica, però no busco res.
Pensaves que et tirava la canya?
- No sé com li vols dir a això. - Ecs.
Parlava de tu amb una altra persona.
Què ets, una matrimoniera?
Bé, tenim moltes candidates bones de la teva edat.
Mare meva, té.
Així no estaries aquí tot sol.
No m'interessa.
Molt bé.
Si vols privacitat,
hi ha una platja genial sota el penya-segat.
Una mica cap allà.
Ningú hi va mai. Hi pots prendre el sol despullat i tot.
Ja hi tornem?
La primera paraula que hauries de buscar al diccionari
és malaka.
Malaka…
"Cabró."
Sí?
Jimmy, amic meu.
Cabronàs! Per què no em contestes les trucades?
I quin número és aquest?
Què coi passa, tio? Saps quanta merda estic aguantant?
I per això t'estimo.
No, mira, jo també t'estimo, però que et fotin.
Tothom et busca.
No em busca ningú.
Au, plora, vols també una festa per fer pena?
I es pot saber on ets?
A Xipre.
Xipre?
Per un moment vaig pensar que eres mort, però és pitjor.
Molt bé, la vas espifiar, i què?
T'aixeques i continues. Mira, només va ser un àlbum…
No va ser només per l'àlbum, Jimmy.
Escolta'm, sé que no has compost en molt de temps,
però acaba el que tens entre mans i envia-m'ho.
Tornarem amb més força.
L'àlbum es dirà, Llàtzer: renascut entre els morts.
Ets John Allman: icona musical, déu del sexe…
- Jimmy, et truco després. - Espera, John…
Gràcies per trucar.
Està bé?
I ella?
És la Sra. Georgia,
la mare del noi que va saltar l'altre dia.
Només intenta entendre-ho.
La gent no sempre ve aquí a saltar.
De vegades, només es volen deslliurar de les seves tristors o pors.
Unes vegades, la tristor se'n va. I d'altres… ells marxen amb ella.
Fantàstic, la gent d'aquesta illa no coneix la teràpia?
Qui necessita teràpia quan tens la natura?
- Bona filosofia. - I ara el tenim a vostè.
Potser és bo que visqui aquí.
Sí, perquè vull que la meva segona carrera
sigui veure gent saltar d'un penya-segat.
John, no només mira, també ajuda.
Què vol que faci?
Que posi un cartell que digui: "Parlem-ne" o així?
Faci el que vulgui.
Què?
Per cert, tinc una dona perfecta per a vostè.
Ai, no…
Tinc una germana.
És soltera
i fa el millor pastitsio que haurà menjat mai.
- Li diré que vingui, ja ho veurà. - No, gràcies.
I aquesta nit sortirà amb mi.
- No, no hi vull anar. - No és una negociació.
El portaré a una taverna,
li encantarà.
A què esperes?
No torturis més la pobra dona! Ves a la comissaria, ens veiem allà!
Quedem a la plaça aquesta nit.
Has tornat.
John!
A això li dic jo l'esperit de Xipre.
- Molt bé. - Yiamas!
Yiamas.
Si viuràs a Xipre,
has d'aprendre a menjar i a beure com un xipriota.
Anem pas a pas, d'acord?
I què és això?
Raviolis xipriotes.
D'acord, i com li dieu?
Raviolis.
Això és el millor.
- Deixaran de portar-nos menjar? - No.
Caragols.
Mira, que t'ensenyo com xuclar.
Creu-me, sé com es fa.
Xucles, però ho podries fer millor.
I bé, què et sembla?
Canta bé, eh?
És bona.
Bona? És més que això.
Hauria d'actuar en estadis, com feies tu.
T'he investigat, ets aquell músic,
el de la cançó famosa…
- Me'n recordo, "Girl on the Beach". - Exacte.
Sí.
Això va ser fa molt de temps,
i intento no cridar gaire l'atenció aquí, saps?
No en diré res.
Molt bé.
Però, John, és un honor que siguis aquí.
Gràcies.
A la meva germana li agrada la música.
Ah, sí? Molt bé.
Ei!
Ets un tresor!
Hauries de cantar a l'estranger!
Així que cantes.
Sí.
Tens encenedor?
Sí.
T'estic vigilant.
Fumar no fa per a tu.
Això m'han dit.
Coneixes en Manoli?
Això és Xipre, tothom coneix a tothom.
Tothom és família de tothom.
Un lloc petit…
Gràcies per la copa.
John! Vine, que et presento uns amics.
- Ela! Vinga! - No cal.
Ela! Vine.
Ell és en Kyriaco, l'alcalde,
potser li pots parlar d'això de la tanca.
Alcalde, aquest paio viu al penya-segat i hi vol construir una tanca.
Et faré un descompte al permís.
Permís?
Sí, ell és en Savva, la seva dona, l'Andriana,
la Lenia, la dona de l'alcalde, i la Sia, la millor metgessa de l'illa.
Nois, ell és en John, s'acaba de mudar aquí.
Un plaer.
Igualment.
Segui amb nosaltres.
I bé, John, d'on és?
De Nova York.
Qui voldria marxar de Nova York?
Tu no t'hi volies mudar?
No, i ara.
Em sona d'alguna cosa.
Hauria d'anar a Nova York, li encantaria.
Soc més d'illes, jo.
Manhattan és una illa.
- No la podem perdre. - És el seu primer cop a Xipre?
No, hi vaig venir fa molts anys.
Li devia causar una forta impressió.
Més o menys.
Déu meu.
És aquell cantant?
Sí que l'és! El d'aquella cançó.
- Com li diuen? - Us ho acabo de dir.
No, el nom complet.
Allman, John Allman.
Justa la fusta.
Me'n recordo! Vostè era famós!
M'encanta aquella cançó de la noia a la platja
de qui s'enamora.
Però llavors l'abandona.
No, ell no l'abandona, ella no l'acompanya.
No és el mateix?
Devia ser un tros de dona.
Ja… No era real.
Només una cançó.
Sí, bé, hauria de marxar.
Tan aviat?
Encantat de coneixe'ls. Ens anem veient, gràcies.
- Bona nit, adeu. - Adeu.
L'has cansat amb les teves bajanades!
John.
John!
Un plaer?
Ho sento, no esperava veure't.
Sí, bé, saps què ets? Ets una…
Ets una malaka.
Tu ets el malaka. Què dimonis hi fas, aquí, de totes maneres?
Que què hi faig, aquí?
Sí.
Què hi faig, aquí?
La teva germana és a l'església.
Tu no hi vas?
Sí, és clar!
Només he d'agafar una cosa.
On eres anit?
Fora.
Fora?
Ha tornat.
Què?
En John ha tornat.
En John?
En John!
Què passa?
No res, mama.
Eres amb ell anit?
No ha passat res.
D'acord, sí, ha passat alguna cosa.
Però no vol dir res.
Has estat fora tota la nit.
Tranquil·la.
Ha estat cosa d'una nit, quasi ni se'n recordava, de mi.
T'he trobat tant a faltar…
Segur que encara no saps dir el meu nom.
És clar que sí.
Sia.
El meu nom complet.
Euthanasia.
Athanasia.
Això he dit.
Euthanasia.
Ets idiota.
I tu encara no has respost la meva pregunta.
Per què has vingut?
Vaig pensar que seria un bon lloc per jubilar-me.
De debò? Et jubiles? Au, va, si us plau.
Per què no?
Perquè la música és l'amor de la teva vida.
Això és el que penses?
Això és el que sé.
T'has tornat boja?
Almenys has vingut a missa.
Et reservarem una confessió després.
És el teu mòbil?
- Ets tu. - Què?
- M'estàs trucant. - No!
Digui?
És per a tu.
Digui?
Quan et tornis a escapolir de casa d'algú,
no et deixis el mòbil.
No m'he escapolit.
Sí, molt bé.
M'ho pots compensar.
Dinem junts avui, si no has de sortir rabent a algun lloc.
Molt graciós, però treballo després.
Doncs sopem junts.
Ja ho veurem, he de penjar.
Fins ara, Euthanasia.
Doctora,
quan sortiré d'aquí?
Quan ho digui jo, Sr. Petro. Respiri profundament.
He de dirigir un negoci!
Qui s'encarregarà de la botiga?
La botiga estarà bé.
S'ha de cuidar.
Avui està diferent.
No, i ara.
Com li diuen?
Escolti, oblidi'l!
Fugi amb mi.
I què diria a la seva dona, Sr. Petro?
La meva dona?
Se sentiria alleujada!
Tant és…
Una dona com vostè no hauria d'estar d'exposició.
Sovint, això és el més fàcil.
Miri, la seva família.
Qui ha vingut?
- Com et trobes, estimat? - Estic bé.
On és en Demetri?
Soc aquí, papa!
I en Giorgo?
També ha vingut.
- He portat els nens. - Hola, avi.
I la Barbara? On és?
- Soc aquí, papa. - Som tots aquí, estimat.
Que bonic!
Tothom és aquí.
I qui dimonis es cuida de la botiga?
Dona la recepta a la Sra. Efythia abans de marxar.
D'acord.
La millor metgessa de la zona necessita el seu mòbil.
Gràcies.
Mira't, salvant vides.
Sí, com tu.
Sí.
Et volia fer una pregunta abans que t'escapolissis.
No m'he escapolit.
Bé, abans que marxessis sense avisar mentre jo dormia,
et volia preguntar una cosa.
Per què no t'has casat?
I tu?
Mai vaig trobar l'adequada.
Jo tampoc.
- Et faré el sopar. - Des de quan cuines?
He après un parell de coses aquests últims anys.
Ara sé cuinar.
I mira, em sé cordar les sabates.
No soc el mateix noi que vas conèixer a la platja.
Molt bé, sopem junts avui.
I ara, marxa, que tinc feina.
Uau.
Merda.
Cago'n dena.
La música és massa forta?
- No. - Sí!
M'acaben de dir que John Allman s'ha mudat a Xipre!
De debò?
Diuen que ha comprat la casa del penya-segat.
Qui és aquest John Allman?
El cantant famós.
Sortia amb aquella actriu, la Cameron Diaz.
I la model, la Tyra Banks.
Després va sortir sobretot amb models.
Què dimonis fa John Allman aquí?
Sembla que s'ha quedat sense dones a Amèrica.
Hola?
Ho tens?
Sí, què ha passat? T'has cremat una mica?
Déu meu, què t'ha passat?
Que t'he fet cas.
"Pren el sol despullat a la platja."
No et vaig dir que t'hi passessis el dia.
No ha estat culpa meva, d'acord?
Resulta que aquella platja no és tan privada.
Es veu que no hi ha cap lloc a l'illa
on puguis estar sol.
Perdona'm, no fa gràcia.
I com va la tanca?
Va bé.
Només l'he de fer una mica més llarga i alta, res més.
- I si l'electrifiques? - Sí.
Així podries estar sol.
Sí.
Aquesta guitarra deu conèixer moltes històries.
I tant.
Són bones?
Pregunta-l'hi.
Que no ho he fet ja?
Molt bé.
Amb una condició.
Quina?
Saps cuinar?
Para.
No he dit res.
Si pensava dir alguna cosa, seria que això és una idea horrible
i que tot això serà un embolic.
Però no estic dient res.
No m'hi vull ficar.
Quin?
I no serà un embolic, tinc la situació controlada.
Sí, hi ha molt de control aquí.
Jugues amb foc.
Deus ser l'única dona a l'illa que ha aconseguit guardar un secret.
- I ara… - Ha tornat, què vols que hi faci?
- T'alegra que hagi tornat. - Potser sí.
Sí.
Em torno a sentir com una dona.
Feia molt que no em sentia així.
M'he passat la vida convencent-me que no necessitava ningú,
i he acabat tota sola.
Bé, no del tot.
Ja m'entens.
Encara que trobis algú, no hi ha garanties.
Mira'm a mi.
Abandonada després de cinc anys de matrimoni.
Va patir un atac de cor, no et va abandonar.
És el mateix.
Com està ell?
No, aquest vestit no va bé.
Per què? És preciós.
Aquest vestit només portarà problemes.
Però fes el que vulguis, jo no m'hi vull ficar.
Amor, oh, amor, amor despreocupat.
Em travesses la ment com si fossis vi.
Has arruïnat la vida
de moltes pobres noies.
I has permès que destruís la meva pròpia.
Recorda'm per què fas de repartidora.
Et podries dedicar a això.
- No és fàcil. - Per què no?
Bé, visc en un lloc petit…
Doncs marxa.
No puc, tinc una vida aquí.
I aquesta és la vida que vols viure.
No ho sé, o sigui, puc cantar una mica cada nit.
Ja és alguna cosa.
Ja…
Quina cançó vas cantar l'altra nit?
Quan et vas treure les sabates.
És una kantada tradicional, una serenata.
Es diu "S' Agapo Giati Eisai Oraia".
No, no he entès res.
Diu: "T'estimo perquè ets preciosa.
T'estimo perquè tu ets tu.
I estimo el món sencer perquè tu hi ets."
Embafa una mica.
I ho diu el paio que va escriure "Girl on the beach"?
Tinc més cançons.
Havia de ser una balada.
Ah, sí?
La cançó no és només sobre una noia a la platja.
És sobre la noia.
I què la feia especial?
És difícil d'explicar.
Em va conèixer abans de la fama i tot això del rock-and-roll.
Quan jo només era jo.
I…
amb això en tenia prou.
Tens més cançons sobre ella?
Sí que en tens.
Vinga, toca'n una.
No.
Si us plau?
Molt bé, bona sort amb el sopar.
- Què? - Ja em diràs com ha anat.
- Però no pots… - Adeu.
Ei, espera, no pots marxar.
Molt bé.
No està acabada.
Si el vent bufa en certa direcció,
si com avui tot és tan silenciós,
continuaré amb els peus al fang
i em trobaràs a punt de caure.
He pres decisions.
Dolentes, la majoria.
Vaig fer el pitjor amb allò que tenia.
Tinc el cor trencat, però no estic enfadat.
Em trobaràs a punt de caure.
I la meva ànima intenta continuar.
I el meu cor intenta sobreviure.
I la meva ment em continua enganyant
i em diu que encara he de viure.
Això és tot el que tinc.
Uau.
Ha estat…
Prou per revifar una carrera?
La música no és una carrera.
Però sí, i tant.
Hauries de fotre el camp de l'illa i fer això.
Mira qui parla.
I per a qui cuino aquesta nit?
Per a ningú.
És una cita?
No.
És una cita.
No és una cita.
Qui és?
No és ningú, i tu has de marxar abans que arribi.
Tranquil, seré fora molt abans que comenci la cita.
No és una cita.
Molt bé, no és una cita.
Quina sort, no t'hauràs d'engalanar ni res d'això.
Calla.
Ja vaig jo.
Ei, afanya't.
Sia.
- Hola. - Hola, has vingut aviat.
No estàs vestit.
Perquè has vingut aviat.
Vinga, passa.
Tens companyia?
- Què? - He vingut en mal moment?
No, i ara.
Estàs amb algú?
Amb algú? Què vols dir?
Ah, no, és…
És una broma?
Ho puc explicar.
Endavant.
Per què t'enfades tant?
- No ho sé, digues-m'ho tu. - No hi ha res a dir.
Ets increïble.
Sia, això és de bojos…
La boja dec ser jo per venir aquí…
Mama?
- Mama? - Melina?
Mama?
- Què fa ella aquí? - Què hi faig jo? Què hi fas tu, aquí?
Ha passat alguna cosa? Digues, què fa ella aquí?
- Mama, para! - Per què ets aquí?
Estava cuinant!
- Cuinant? - Sí.
I no ha passat res?
Què? Ecs, mama.
Mama?
Hola?
- Ets en John? - Sí.
Soc l'Elpida, la germana d'en Manoli.
Venia per la nostra cita.
Déu meu.
- Marxem, ara. - Espera un moment, Sia!
- Vinga! Espera, què…? - No ens segueixis.
Què…?
Menja-t'ho abans que es refredi.
Tio…
- Et mataré! - Què ha passat?
Tieta!
- De vegades, Déu necessita ajuda. - Tu necessitaràs la seva aviat.
Què ha passat?
Parla amb ta germana, jo encara no ho sé.
He anat a veure en John, i ella hi era.
Qui? La Melina?
Es veu que l'has enviada allà a fer les entregues.
A on?
- Al penya-segat! - Ell viu allà?
Que em vols matar?
Para ja!
No, un home que es diu John Allman viu allà.
És el teu John?
El teu John?
Què està passat? De què el coneixes?
Ens vam conèixer anit.
I?
I ja està.
Tu i en John…?
Tothom s'equivoca.
Koula!
No ho entenc, quin problema hi ha?
No és res.
Només m'ha sorprès veure't allà, d'acord?
No en vull parlar i no vull que hi vagis més.
Mama, no m'ho pots impedir.
Però jo sí.
Algú altre farà aquella ruta.
Molt bé.
T'he dit que no et posessis aquest vestit.
Àvia, t'ajudo?
Seria més ràpid si et portés amb la vespa.
També seria més ràpid si em llencessis. Qui va amb pressa, ensopega.
De vegades, les coses demanen temps.
Tu tens temps ara? T'he de preguntar una cosa.
Que si tinc temps? Això només ho sap Déu.
L'hi pregunto?
- No, s'ha oblidat de mi. - Què vols dir?
Estic cansada, filla.
He viscut la meva vida, he preparat la maleta i no se m'emporta!
Quina maleta?
No ho entenc.
És per al meu funeral.
- T'estàs morint? - No.
Però val la pena estar preparada.
No tens por de la mort?
Per què n'hauria de tenir?
He criat els meus fills, he fet la meva part.
Ja puc marxar.
Jo encara no he fet res amb la meva vida.
Això sí que és per tenir por.
Àvia, tu saps tot el que passa al poble.
- Per això et volia preguntar per la mama. - Doncs pregunta-l'hi a ella.
No m'ho dirà.
Hi deu haver una raó.
Les dones sou del que no hi ha!
Ets la tafanera més gran, però quan em cal informació…
Tafanera? Jo?
Molt bé, què vols saber?
Què ha passat entre la mare i en John.
En John?
El que viu al penya-segat.
Ah, sí, en John.
Vols saber sobre l'aventura que van tenir.
Que van tenir? Que tenen.
Creus que ha tornat per això?
No, ha tornat pel clima.
Hola.
Impressionant.
Gràcies.
És perquè la gent no caigui?
No cauen, salten.
Quina és la diferència?
Caure és involuntari.
Així que no se salta de ple a l'amor?
No, no se salta de ple a l'amor.
La Koula m'ha donat això.
La compra, té.
És meva?
I mai no vas pensar a trucar-me o dir-m'ho o venir a buscar-me?
Ho vaig fer.
Vaig anar a Nova York.
Quan?
Quan ho vaig saber.
Vaig anar a un concert teu.
Em vaig esquitllar als bastidors.
Vaig anar al teu camerino…
i et vaig veure.
Envoltat de dones.
Eren damunt teu.
Quines dones?
Les groupies? De debò?
No significaven res per a mi.
Però per a mi, sí.
No volia criar un fill així.
Així que…
vaig marxar.
I ja està?
- Vaig tenir un mal moment i tu… - No era un mal moment, John.
He vist la teva vida, un mal moment rere l'altre.
Gràcies.
Potser va ser una mala decisió.
Però era jove.
Tenia por.
La Melina ho sap?
Li vaig dir que em vaig embolicar amb un turista…
Embolicar?
Que bé.
Pensava que et feia un favor.
Acabaves de publicar l'estúpida cançó de "Girl on the Beach"
i eres en una superestrella.
Hauries renunciat a això?
M'hauria agradat tenir l'opció.
Saps que et vaig esperar?
Aquell dia a l'aeroport.
Realment pensava que vindries.
No volia abandonar els meus somnis
per seguir els teus.
Però…
ara ets aquí.
Increïble, ei!
Surt d'aquí!
No és un bon dia per morir!
A veure si recorden aquesta.
Queda't amb mi,
deixa'm veure el teu somrís
mentre veiem com el sol es pon.
Deixa'm tocar-te la pell.
Nena, deixa'm conèixer-te.
Senyores i senyors, avui tenim un convidat molt especial aquí.
Un aplaudiment per al Sr. John Allman!
Ei, John, què hi dius?
Cantaràs amb mi?
Es fa el tímid.
Vinga, nois, animem-lo.
Vinga, John.
Cantem "Girl on the Beach" com se suposava que havia de ser.
Sents les campanes? Diuen la veritat?
No saps que aquelles campanes a tu te les he dedicat?
No em deixis aquí.
No marxis.
Potser demà estimaràs el que avui tems.
Ei, tu.
Ei, és la meva filla.
M'ho hauries d'haver dit, però no ha estat així.
Oh, bé,
què hi farem?
És difícil estimar algú a qui mai has conegut.
Què ha dit?
És la seva filla.
Qui?
La Melina.
Ho sabia!
Mama?
Melina, espera!
John Allman?
John Allman és mon pare. Vas dir que no sabies qui era!
Ja ho sé, jo…
Sabia que existia? Per això ha vingut?
No, no en tenia ni idea.
¿Sempre has sabut qui era el meu pare,
i simplement m'has mentit?
Em sap molt de greu.
Com va passar? Eres una groupie seva?
No! No era una groupie!
L'estimava.
Però les estrelles del rock no són bons pares,
i creu-me, ell preferia ser una estrella del rock, que un pare.
No és una mala persona,
però no sabia si seria capaç de fer el sacrifici.
O de quedar-se.
No li vas donar l'oportunitat.
Intentava fer el millor per a tu.
Bona feina, mama.
Què et sembla?
Què em sembla?
És un bitllet en primera classe
des d'aquella estúpida illa al Madison Square Garden.
Has tornat, John.
Tothom qui l'ha escoltat la vol comprar, parlem de molts zeros.
Demana-m'ho i t'envio el jet.
Una altra ronda?
Moltes més rondes, amic meu.
Ja ho tenim, tio.
Et recordaran per això.
Molt bé, fem-ho.
Així m'agrada, John.
Mira, estic carregant el jet ara…
Ai, no…
Hola?
Perdona.
Et puc ajudar?
Vols parlar?
Au, vinga.
Ets molt jove, només ets una nena.
Mira, sigui el que sigui, ara pot semblar molt greu,
però segur que d'aquí a deu anys,
no te'n recordaràs del problema.
És obvi que m'he equivocat.
- Allunya't de la vora. - No es mogui.
D'acord.
No em moc.
Però tu tampoc, d'acord?
D'acord?
Excepte si vols fer un pas endavant, això estaria bé.
Molt bé.
Això està molt bé.
Ets del poble?
Podem trucar a algú?
Al pare?
I els teus pares?
Em mataran.
No ho faran.
No ho faran, t'ho prometo.
De debò? Té fills?
Més o menys.
Què?
És una llarga història.
Podem trucar a algun amic?
No tinc cap lloc on anar.
Per què no et quedes aquí? Pots… et pots quedar aquí.
No el conec.
Què?
És vostè John Allman?
Aquí tens.
Segur que no vols el llit?
D'acord.
Tens gana? Et preparo res per menjar?
Per beure? Aigua?
Molt bé.
La cuina és aquí.
Allà hi ha el lavabo.
I et veuré al matí, sí?
No hauria saltat.
Ja ho sé.
Estàs bé, mama. És només la pressió baixa.
No m'estic morint?
No, no t'estàs morint.
A què esperes?
No tinguis tanta pressa.
Per què? Em queda res per esperar?
No comencis.
Tota la teva vida has pres el camí fàcil.
Fàcil?
Què ha estat fàcil, mama?
Estudiar medicina, criar una filla jo sola?
Això ha estat fàcil?
Sí, perquè ho vas fer tot sola.
Mai no vas donar el teu cor a ningú.
Mai no et vas arriscar al dolor de la unió.
Estar sola és fàcil.
Estar amb algú és difícil.
Com totes les coses bones a la vida.
I la tercera tassa?
T'he portat les coses.
Seieu, les dues.
Àvia, això no és cosa teva.
No és cosa meva?
Qui et penses que et va criar quan ella era a la universitat?
Ets sang de la meva sang.
Seieu.
Ningú marxa fins que ho solucionem.
He viscut dues guerres.
He enterrat un marit i dos fills.
Allò eren problemes, això, no.
Beveu el cafè, que es refreda.
Què hi diu?
Eleftheria.
Llibertat.
Una famosa cita grega em va donar la idea.
"No espero res. No temo res. Soc lliure."
De Kazantzakis.
El coneix?
És clar, Zorba the Greek.
I… on pensen els teus pares que ets ara?
A la universitat d'Atenes.
Esperaven que arribés ahir.
Has parlat amb ells?
L'hi has dit al pare?
Sí, no en vol saber res.
Vaja…
Almenys l'hi has dit.
Vostè també en té un.
Aquest? Sí.
No, el petit.
Aquest?
També és grec.
Athanasia.
Sí.
Ja saps, vol dir 'immortalitat'.
També és un nom de dona.
Sí.
Sí que l'és.
Mama, em llegeixes els pòsits?
És clar.
Veig dues figures.
Una mare i una filla.
I s'estan abraçant.
Que s'estan abraçant!
Ho sento molt.
Ho sé.
Què hi veus realment?
No res.
Què?
De debò que busques respostes dins d'una tassa?
Jo hi vaig primer, d'acord?
John?
Vius aquí?
És clar que sí.
D'acord…
Va tot bé? Ha passat res al penya-segat?
Qui és?
- No és res. - És sobre l'Anna?
No, entra.
De fet, sí.
Què vols dir? L'has vist?
Està bé?
- Era a casa meva. - A casa teva?
Viu al penya-segat.
Déu meu.
- Què insinues? - No res.
- Què insinues? - No insinuo res!
Manoli!
On és la meva filla?
Soc aquí.
Soc aquí, papa.
En John m'ha salvat la vida.
Ismini…
Em sap greu.
Et sap greu?
Ei.
- Surt d'enmig. - No.
Aparta't!
No vaig evitar que saltés perquè la matessis tu aquí!
- No em diguis què fer! Soc son pare. - No ho sembla!
És una nena.
Ha comès un error.
No és un error, John, és una catàstrofe.
El meu net no és una catàstrofe.
Ismini…
Pots tornar quan t'hagis calmat.
I on se suposa que he d'anar?
Què?
Ara sí que vols construir una tanca?
Salut, avi.
Que et fotin!
Què va passar amb la meva germana?
Absolutament res.
I vull que continuï així.
Per què? Què passa? No és prou bona per a tu?
Era amb la Sia quan va arribar.
Això t'ho vas buscar tu sol. No va ser culpa de la meva germana.
Però la seva pasta és impressionant.
I què penses fer?
Et quedaràs aquí sol amb la teva tanca per sempre?
Per què no?
Necessites companyia.
Tots la necessitem encara que no ho admetem.
Per què et penses que venen aquí a saltar?
De tots els penya-segats de l'illa, venen al que hi ha una casa.
I tu?
De totes les illes del món, vas venir aquí.
Digui?
Què?
Quan?
D'acord!
L'Anna està de part.
Està de part!
No estic preparat! És massa aviat.
He sabut que estava prenyada aquest matí.
Necessito temps! Ella necessita temps!
Què farà?
És massa jove, encara és un nadó.
- El meu nadó està tenint un nadó! - Estarà bé, et té a tu.
Vigila!
Càsum, encara no he mort!
De debò? Flors?
Un globus? Això és tot el que saps fer?
Em vas capgirar la vida.
Em vas humiliar davant de tothom.
- Són… - Vas ferir la meva filla.
I només se t'acut portar unes tristes flors?
Són…
Hauries de ser al carrer suplicant que et perdonés
perquè jo no et volia fer mal.
Però tu?
Em vas trencar el cor deliberadament.
Així que queda't les estúpides flors!
No són per a tu.
Són per a l'Anna.
La filla d'en Manoli, acaba de tenir un fill.
Sí, l'Anna, és clar, ja ho sé.
He assistit el part.
Ho sento.
Marxaré aviat,
i no t'hauràs de preocupar mai més per mi.
Tinc una gran oportunitat a casa,
i crec que em podria canviar la vida.
Marxes?
Sí.
I què passa amb la Melina?
Què li passa?
No res.
Bona sort amb la gran oportunitat.
Hola.
Aquí tens.
Com estàs?
Estic bé.
Ostres…
Mira què has fet.
El vols agafar?
Uf, no…
Vull que l'agafis.
D'acord.
Molt bé.
Uau.
Déu meu.
És… perfecte.
Hem decidit que li direm Yianni.
És 'John' en grec.
Hola.
Busco la Melina.
Per què?
No pots anar i venir quan et roti.
Ja ho sé.
És la meva família.
És la teva família.
Ja ho sé.
- John? - Hola.
Va tot bé?
Sí.
Primer, perdona'm per desaparèixer
i per aquella nit horrible a la taverna.
No passa res.
Sí que passa.
No sé què estic fent.
No sé com convertir-me en un pare de la nit al dia,
i intentaré fer-ho millor.
D'acord.
Segon,
necessito la teva ajuda i el teu permís.
I si ho fem més tard?
És ara o mai. Hem d'anar a treballar després.
Jo…
He canviat d'idea, és una ximpleria.
No ho és, és romàntic.
La gent ho confon. No sé ni pronunciar la meitat d'això.
Has practicat tot el dia, t'anirà bé.
I jo t'ajudaré.
Has actuat en estadis davant de milers de persones.
Però no eren ella.
Maria!
Vine a veure això!
Ara tenim públic?
Tant és.
Mira, si no estàs disposat a quedar com un ximplet,
és que no l'estimes prou.
D'acord.
Mare meva.
Tio…
Ho sento.
Té.
Gràcies.
Tinc una cosa per a tu.
Què és això?
Ja ho veuràs.
A PUNT DE CAURE
ÉS PER A TU COMENÇA EL TEU "ESTIL DE VIDA"
Si el vent bufa en certa direcció,
si com avui tot és tan silenciós,
continuaré amb els peus al fang
i em trobaràs a punt de caure.
He pres decisions.
Dolentes, la majoria.
Vaig fer el pitjor amb allò que tenia.
Tinc el cor trencat, però no estic enfadat.
Em trobaràs a punt de caure.
Saps com va això?
Mira, ho gires i s'obre.
És màgia!
Què ha passat?
No ha passat res.
No l'has vist?
Sí.
L'he vist.
L'he sentit.
Ha cantat una cançó preciosa.
I ha creuat un oceà,
i ha esperat tota una vida.
I tu també.
Això no vol dir que hagi canviat.
No.
Però això sí.
He vingut a saltar.
No vols dir a caure?
No.
Definitivament a saltar.
I la meva ànima intenta continuar.
I el meu cor intenta sobreviure.
I la meva ment em continua enganyant
i em diu que encara he de viure.
Et preguntes si m'afecta?
Un pecador sap com es resa?
Si em veiessis ara,
et juro que em trobaries a punt de caure.
Em trobaràs a punt de caure.
Ei!
Heu escoltat la nova maqueta?
Que si l'hem escoltat? L'escoltem tothora! Ta mare la té en bucle.
És preciosa, Melina.
Estem orgullosos de tu.
Gràcies, mama.
Qui diria que em cansaria d'escoltar la meva música?
La té de to de trucada.
De debò?
Tant és, en Jimmy et cuida?
Perdona, però quina pregunta és aquesta?
Com va, Jimmy?
Que sàpigues que ella em cuida a mi. Per fi, una artista amb qui puc treballar.
Et trobem a faltar.
Estem bé, i estem treballant en material nou.
És genial, tu continua cantant.
Tu també.
Moltes felicitats…
No, John!
En grec!
PARLEM-NE
Subtítols: Roser-Agnès Navarro